ཁོང་གི་ཁྱོ་ག་ལིའུ་ཞའོ་པོ་ལ་ནོ་བྷེལ་ཞི་བདེའི་གཟེངས་རྟགས་ཐོབ་རྗེས།རྒྱ་ནག་གཞུང་གིས་མོ་རང་གི་ཁང་པའི་ནང་བཀག་ཉར་འོག་བཞག་ཡོད་པ་དང་།ཁོང་གི་ཁྱོ་ག་རྒྱ་ནག་གི་བཙོན་འོག་ཏུ་གྲོངས་རྗེས།མི་མང་པོ་ཞིག་གིས་མོའི་བདེ་སྡུག་ལ་སེམས་འཚབ་མང་པོ་བྱས་ཡོད་ཀྱང་།རྒྱ་ནག་གཞུང་གིས་མོ་ཁང་པའི་ནང་མུ་མཐུད་བཀག་ཉར་འོག་ལོ་གཅིག་ལྷག་ཙམ་བཞགཐེངས་འདིར་མོ་རྒྱ་ནག་ནས་ཕྱིར་ཐོན་དུ་བཅུག་པ་དེ་ཡང་།རྒྱ་ནག་གི་སྲིད་བློན་ལཱི་ཁེ་ཆང་འཇར་མན་དུ་སླེབས་ནས།སྲིད་བློན་མེར་ཀེལ་དང་ཐུག་འཕྲད་བྱས་པའི་དུས་སྐབས་དང་འཁེལ་ཡོད་པ་དང་།མིང་འདོན་བྱེད་འདོད་མེད་པའི་གནས་ཚུལ་མཁོ་སྤྲོད་པ་ཞིག་གིས།སྐབས་དེར་ཕྱོགས་གཉིས་བར་འགྲོ་བ་མིའི་ཐོབ་ཐང་སྐོར་གླེང་སློང་བྱུང་སྐོར་དང་།ལཱི་ཁེ་ཆང་གིས་ལིའུ་ཞིཡ་སྨན་བཅོས་ཆེད་རྒྱ་ནག་ནས་ཐོན་བཅུག་རྒྱུའི་ཁས་ལེན་བྱས་པའི་གནས་ཚུལ་བརྗོད་འདུག་ཀྱང་།ད་ལྟའི་ཆར་གནད་དོན་དེའི་རྒྱུ་རྐྱེན་གསལ་པོ་ར་སྤྲོད་བྱེད་མཁན་བྱུང་མི་འདུག